kardosdrur/scandi-wiki huggingface dataset:
Martin Sundstrøm

Martin Sundstrøm (født 1975 i København) er en dansk forfatter, journalist og instruktør. Han er M.Sc. i neuropsykologi fra University of Bristol og M.Sc. i fysik fra Københavns Universitet, tidligere leder af IBM's nordiske patentudvikling og siden 2007 tilknyttet Danmarks Radio og TV2 som producent, redaktør og tilrettelægger. 
Han udgav i 2012 den anmelderroste biografi "Man skal dø ung" om forfatteren og Spitfire-piloten Jens Gielstrup, som af Berlingske blev kaldt "blandt det bedste krigslitteratur, der er skrevet". Han fremhæves ofte, som en de førende formidlere af dansk besættelseshistorie, og modtog i 2021 Niels Ebbesen Medaljen for sin formidling af besættelsen, særligt med dokudrama-serien "Min fars krig" til DR1.

Han har vundet flere TV-priser, og en Zulu Award i 2014 som tilrettelægger på underholdnings- og faktaserien Fuckr med dn hjrne, som blev kåret til "Årets Originale TV-program", samt en TV-pris for "Årets nyskabelse - underholdning" for samme program. I 2015 modtog han to gulddelfiner som instruktør af et afsnit i DRK-serien Store danske videnskabsfolk på Cannes TV Awards. 

I 2019 var han producent og idemand bag klimaindsamlingen Danmark planter træer på TV2, som rejste midler til at plante 1 million nye træer i Danmark i 48 nye skove, som blev færdigplantet i april 2022. Indsamlingen regnes for at være verdens første indsamling til fordel for klimaet. 

I anledning af H.M. Dronningens 50 års jubilæum som regent i januar 2022, stod han bag dokumentarserien Et liv som dronning i 4 afsnit til TV 2. I serien så Dronningen tilbage på sit liv, og gav adgang til lokaler, genstande og kunstværker, som havde særlig betydning. Han gennemførte interview på Amalienborg, Fredensborg Slot, Kongeskibet Dannebrog og Marselisborg Slot, og har efterfølgende været kongelig kommentator for TV 2.

Bibliografi 
 Man skal dø ung: Historien om forfatteren og Spitfire-piloten Jens Gielstrups korte og intense liv, Biografi, 2012 (), Informations Forlag.

Dokumentarfilm 
 Flugtkongen. Instruktion, 2018 (DRK). Portræt af gentlemantyven Carl August Lorentzen.
 Danmarks første astronaut. Instruktion, 2015 (DR1). Portræt af astronauten Andreas Mogensen.
 Angrebet på Shellhuset. Instruktion med Simon Bang, 2013 (DRK).
 Dying in Dixieland. Instruktion, 2009 (DR2).
 Hvem er din mor, Alfons Åberg? Instruktion, 2006 (NRK). Portræt af tegneren Gunilla Bergström.

TV-serier og events 
 Et liv som dronning, 2021 (TV2).
 Min fars krig, 2020 (DR1).
 Danmark planter træer, 2019 (TV2).
 Øgendahl og de store forfattere, 2018 (DR1).
 Historien om Danmark, 2017 (DR1).
 Videnskabsmagasinet, 2015 (DR3).
 Store danske videnskabsfolk, 2015 (DRK).
 Fuckr med dn hjrne, 2013 (DR3).  
 Hjernevask, 2013 (DR2/DR3).  
 Kærlighedens laboratorium, 2012 (DR2).  
 Viden om (DR2/DR1).

Kilder

Eksterne henvisninger 
 

Biografiforfattere fra Danmark
Faglitterære forfattere fra Danmark
Ansatte i DR
Journalister fra Danmark
Personer fra København
Dansksprogede forfattere fra Danmark
Möckeln (Värmland)

Möckeln er en sø i den østlige del af östra Värmland i Örebro län i Sverige med et areal på 18 km². Søen ligger 89 meter over havet og har udløb til Letälven. Timsälven og Svartälven er to tilløb til søen. Möckelns største dybde er 25 meter. Ved Möckelns nordlige ende ligger byen Karlskoga, og ved sydenden ligger Degerfors.

Möckel eller Möckeln er dannet af det oldnordiske ord mykil, som betyder "stor". 

Värmland
Søer i Sverige
Gordon Parks

Gordon Roger Alexander Buchanan Parks (født 30. november 1912 i Fort Scott, Kansas, død 7. marts 2006 i New York City, New York) var en amerikansk filminstruktør og fotograf. 

Parks begyndte som stillfotograf og arbejdede i en årrække for det amerikanske ugeblad Life Magazine og forevigede blandt mange andre Malcolm X, Stokely Carmichael, Muhammad Ali og Barbra Streisand.

Han blev senere den første afroamerikaner, der instruerede en film for et af de større filmselskaber; nemlig filmen The Learning Tree for Warner Brothers i 1969. Han blev senere kendt for at instruere den såkaldte blaxploitation-film Shaft fra 1971, der fik kultstatus. Hans søn, Gordon Parks Jr. (1934–1979), instruerede senere film inden for genren. 

Parks var gift og skilt tre gange. Senere havde han et mangeårigt forhold til Gloria Vanderbilt.

Galleri

Kilder og eksterne henvisninger
 

Filminstruktører fra USA
Fotografer fra USA
Personer fra Kansas
Greatest Remix Hits 4

Greatest Remix Hits 4 er et remixalbum af den australske sangerinde Kylie Minogue. Det blev udgivet af Mushroom Records den 21. august 1998 kun i Australien. Albummet indeholer utilgængelige remixer af sange fra Minogues studiealbums fra 1987 til 1992.

Sporliste 
CD 1
"What Do I Have to Do (Movers and Shakers 12" Mix) – 8:49
"The Loco-Motion" (Girl Meets Boy Mix) – 3:15
"Made in Heaven" (Heaven Scent 12" Mix) – 5:46
"Wouldn't Change a Thing" (Espagna Mix) – 5:51
"Better the Devil You Know" (Alternative 7" Mix) – 3:20
"Things Can Only Get Better" (Original 12" Mix) – 7:12
"The Loco-Motion" (Kohaku Mix) – 5:59
"Let's Get to It" (Tony King 12" Mix) – 6:00
"What Kind of Fool (Heard All That Before)" (Pete Waterman's 12" Master Mix) – 6:50

CD 2
"I Should Be So Lucky" (Extended Mix) – 6:08
"The Loco-Motion" (7" version) – 3:07
"Hand on Your Heart" (Smokin' Remix) – 5:34
"I Am the One for You" – 3:12
"Step Back in Time" (Tony King Remix) – 7:30
"Too Much of a Good Thing" (Original 12" Mix) – 5:51
"If You Were with Me Now" – 3:12
"Finer Feelings" (Brothers in Rhythm Ambient Reprise) – 3:58
"Celebration" (AKA Good Times Mix) – 8:06

Eksterne henvisninger 
Greatest Remix Hits 4 på Allmusic

Kylie Minogue-album
Album fra 1998
Carbon black

Carbon black kendes også under andre navne som acetylene black, channel black, furnace black, lamp black, thermal black og noire de carbone.

Carbon black produceres i stor skala ved ufuldstændig forbrænding af olie-produkter som tjære. En lille produktion sker ud fra vegetabilsk olie. Carbon black er en form for amorft carbon med et højt overflade-til-volume-ratio og udgør en bestanddel af aktivt kul. Carbon black sammenlignes med forbrændingsprodukterne fra diesel-olie.
 
Carbon black er på listen over de 50 mest fremstillede stoffer og anvendes primært som pigment og til forstærkning i gummi og plastic samt som tryksværte. Carbon black af vetabilsk oprindelse har nummer E152 (med de kommercielle betegnelser Black 7984, Food Black 2 og C.I. 27755) som tilsætningsstof til fødevarer, men har fra 1984 ikke været tilladt i EU eller USA.

Carbon black og sundhed 

Carbon Black er listet som mulig carcinogen for mennesker og klassificeret som et gruppe 2B carcinogen. Man har hidtil fokuseret på sundhedsrisici for industriarbejdere ved fremstilling og anvendelse af Carbon black.
Der er nu kommet ny viden om, hvordan nanopartikler af Carbon black kan trænge ind i organismen gennem lunger, mave og tarm.  I forbindelse rejses nu spørgsmål om risici for forbrugere ved indtagelse af aktivt kul som efter en druktur og ved indånding af partikler ved kopimaskiner.

Referencer

Se også 
 Kønrøg

Carbon
Kræftfremkaldende stoffer
Kemi
Olie
Elastomerer
Weinviertel



Weinviertel er et regionalt område i den nordøstlige del af den østrigske delstat Niederösterreich.  Mod nord grænser det til Tjekkiet, mod øst til Slovakiet langs Morava-floden, mod syd til Industrieviertel, Mostviertel og Wien samt mod vest til Waldviertel med Manhartsberg som grænse. Navnet kommer af den store vinproduktion i området.

Geografi
Niederösterreich er inddelt i fire regioner, og udover Weinviertel er det Industrieviertel, Mostviertel og Waldviertel. Inddelingen har ingen administrativ eller politisk betydning. 

Weinviertel har et areal på 2.412 km²  og en befolkning på 123.554 pr. 2012.

Distrikter
Weinviertel følger ikke helt de administrative grænser for distrikterne, men følgende distrikter ligger helt eller delvist i Weinviertel:

 Hollabrunn
 Mistelbach
 Korneuburg
 Gänserndorf
 Tull (delvist)
 Krems-Land (delvist)
 Horn (delvist)
 Wien-Umgebung

Erhverv 
Weinviertel er præget af landbrug og vinavl. Weinviertel er med ca. 15.800 ha Østrigs største vinområde. Udover landbrug  findes industri i form af næringsmidler, byggematerialer og kemikalier. Endvidere er der udvinding af olie og naturgas.

Eksterne kilder/henvisninger 

  Turist- og kulturportal for Niederösterreich
  Delstaten Niederösterreichs officielle websted
 Statistik Austria, Regionalatlas (NUTS 3)

Niederösterreich
Ray Pitts

Ray Pitts født Raymond Bernard Pitts (30. september 1932 i Boston, Massachusetts – 2. november 2012 i Nivå) var en amerikansk-født saxofonist, komponist og arrangør.

Kildehenvisninger

Eksterne henvisninger 
 

Personer fra Boston
Jazzmusikere fra Danmark
Saxofonister fra USA
Jazzmusikere fra USA
Modtagere af Ben Webster Prisen
Luksus

Luksus kan referere til:
Luksusgode, en vare eller service
Luksusbil, dyre biler
Luksusejendom, ejendomsmarkedets dyreste ejendomme
Luksusresort, eksklusive feriefaciliteter
Luksustog, dyre turisttog
Luksusyact, dyre privatejede yacts med professionel besætning
Luksusskat, beskatning af et produkt der ikke anses for essentielt

Andre betydninger 
Luksus (band), dansk indieband
Luksus (album), musikalbum udgivet af bandet Luksus
 LUXUS, musikalbum af Johnny Deluxe
Lågsus, en sang af Specktors og Medina
Tidslinje over nogle europæiske regenter i det 20. århundrede

Denne artikel består af en tidslinje, der viser nogle af de vigtigste europæiske regenter i det 20. århundrede. Forholdsvis små fyrstendømmer som Andorra, Liechtenstein og Monaco er ikke medtaget. For nærmere oplysninger om de enkelte regenter og monarkier, kan der klikkes på navnene.

Regenter
Det 20. århundrede
Grafiske tidslinjer
Lister over regenter
Scheffer

Navnet Scheffer kan henvise til flere personer:

 Ary Scheffer (1795 – 1858) – fransk-hollandsk maler
 Carl Fredrik Scheffer (1715 – 1786) – svensk greve og diplomat
 Cornelia Scheffer-Marjolin
 Emmanuel Scheffer (født 1924)
 Henry Scheffer
 Jaap de Hoop Scheffer (født 1948) – hollandsk politiker og tidligere generalsekretær for NATO
 James Scheffer
 Juan Pablo Scheffer
 Rudolph Herman Christiaan Carel Scheffer
 Ulrik Scheffer

Tyske efternavne
Erhvervsmæssige efternavne
Georgia Skovgaard (væver)

Georgia Skovgaard, gift Jensen (11. januar 1893 i København – 1. juli 1973 sammesteds) var en dansk væver af gobeliner.

Hun var datter af maleren Joakim Skovgaard og Agnete født Lange og voksede op i et af tidens førende kunstnerhjem, hvor stort set alle familiemedlemmer var sysselsat med kunst eller kunsthåndværk. Hun fik især en uddannelse inden for sidstnævnte og specialiserede sig tidligt i gobelinvæveri, som havde oplevet en renæssance, idet genopførelsen af Frederiksborg Slot og Christiansborg Slot samt opførelsen af Københavns Rådhus afstedkom efterspørgsel på kunstnerisk udsmykning.

Efter tegninger af faderen Joakim udførte Georgia Skovgaard gobelinerne Fugle og græskar (1916) og Kat og sommerfugl (1919). Hendes største opgave var hendes deltagelse i udførelsen af seks billedtæpper med folkevisemotiver til Dronningesalen på Christiansborg (1920-26). Sidstnævnte år fik hun Hirschsprungs Legat.

Skovgaard giftede sig 3. august 1928 i København med gårdejer Jens Jensen (8. april 1895 i Rørbæk, Gislum Herred – død før 1969), søn af husmand Søren Jensen (Böes) og Ane Sørine Frederikke Frederiksen. 

Hun er begravet på Ubberup Kirkegård.

Kilder 
 

Georgia 2
Tekstilkunstnere fra Danmark
Personer fra København
Danskere i 1900-tallet
Mitsubishi Pajero Pinin

Mitsubishi Pajero Pinin var en SUV fra Mitsubishi Motors, som i juni 1998 blev introduceret som tredørs og i august 1998 som femdørs, og herefter blev produceret frem til 2006. Navnet Pinin skal referere til firmaet Pininfarina, som byggede den europæiske version af modellen, som i Japan hed Mitsubishi Pajero iO.

Tekniske specifikationer 

GDI-modellerne kan ikke køre på E10-brændstof.

Produktionstal

Se også 
 Mitsubishi Pajero

Kilder

Eksterne henvisninger 

Pinin
SUV'er
Biler introduceret i 1998
Biler fra 2000'erne
Biler fra 2010'erne
Biler designet af Pininfarina
Kumla kommun

Kumla er en kommune i landskapet i Närke det svenske län Örebro län beliggende ca. 15 syd for Örebro. Kommunens administrationscenter  ligger i byen Kumla. 

Kumla er kendt som hjemsted for Sveriges største fængsel Anstalten Kumla.

Byer
Kumla kommune har fem byer.
Indbyggere pr. 31. december 2005.

Venskabsbyer
Kumlas venskabsbyer er:
  Frederikssund 
  Sibbo 
  Aurskog-Høland

Personer fra Kumla
Frida Nilsson (1979-), forfatter, født i Hardemo i Kumla 
Peter Stormare

Eksterne kilder og henvisninger

”Kommunarealer den 1. januar 2012” (Excel). Statistiska centralbyrån.

Kommuner i Örebro län
Symbolsk kapital

Symbolsk kapital kan være en hvilken som helst form for egenskab eller handling, som medlemmerne i en gruppe tilskriver positiv såvel som negativ værdi. Eksempler på disse kan være anerkendelse, prestige eller lignende. Symbolsk kapital er ofte et resultat af de andre kapitaler, som kulturel-, social- og økonomiskkapital. Pierre Bourdieu er faderen til begreberne.

Kapital (mennesker)
Socialvidenskabelige begreber
Laxå kommun

Laxå kommune ligger i landskapet Närke i det svenske län Örebro län. Kommunens administrationscenter ligger i byen Laxå.

En del af Tivedens Nationalpark ligger i den sydlige del af kommunen. Søerne Skagern og Unden danner en del af grænsen til Västra Götalands län mod vest og sydvest.

Byer 
Laxå kommune har fire byer.
Indbyggere pr. 31. december 2005.

Eksterne kilder og henvisninger 

 ”Kommunarealer den 1. januar 2012” (Excel). Statistiska centralbyrån.

Kommuner i Örebro län
Laxå

Laxå er en by i landskapet Närke i Örebro län i Sverige. Den er administrationsby i Laxå kommune og i år 2010 boede der 3.064 mennesker. Laxå ligger ved E20 og var tidligere jernbaneknudepunkt og industriby. I nærheden af Laxå ligger kurbyen Porla brunn. 

Jernbanelinjen Västra stambanan åbnedes gennem Laxå i 1862, og da Nordvästra stambanan åbnedes i 1866 blev byen et jernbaneknudepunkt, men den har mistet den betydning efter, at der blev bygget en forbifart nord om stationen i 1962, hvilket betyder, at togene på Nordvästra stambanan normalt ikke går til Laxå station, men direkte till Hallsberg. Fra Laxå station er der præcis lige langt til Stockholm og Göteborg.
Industrieviertel



Industrieviertel er et regionalt område i den østrigske delstat Niederösterreich. Mod nord afgrænses området af Wien og Weinviertel, mod øst af Burgenland, mod syd af Steiermark og mod vest af Mostviertel.

Geografi 
Niederösterreich er inddelt i fire regioner, og udover Industrieviertel er det Weinviertel, Mostviertel og Waldviertel. Inddelingen har ingen administrativ eller politisk betydning.

Distrikter 
Følgende distrikter ligger i Industrieviertel:

 Neunkirchen
 Wiener Neustadt-Land
 Wiener Neustadt (Statutarby)
 Baden
 Bruck an der Leitha
 Mödling
 Wien-Umgebung

Erhverv 
Navnet Industrieviertel kommer af områdets mange råstofforekomster, såsom træ, jern og kul, som allerede tidligt under industrialiseringen fik stor betydning for områdets erhvervsmæssige udvikling.

Eksterne henvisninger og kilder
  Turist- og kulturportal for Niederösterreich
  Delstaten Niederösterreichs officielle websted
 Statistik Austria, Regionalatlas (NUTS 3)

Niederösterreich
Alle Sjæles Dag

Alle Sjæles Dag er en romerskkatolsk højtid og fejres den 2. november. Frem for alt fokuserer man på de afdøde slægtninge. Dagen falder på dagen efter allehelgensdag, hvor man fejrer helgener, som allerede er frelste. På Alle Sjæles Dag fokuserer man altså på dem som endnu ikke er frelste, på dem som endnu ikke med sikkerhed befinder sig i himmerigets herlighed. Dette hænger sammen med den romerskkatolske tro på skærsilden; at mennesker der er døde med troen på Jesus behøver et stadium af renselse inden de kan møde Gud i den blændende skønhed i Paradis.

Se også 
 De Dødes Dag

Eksterne henvisninger 
 Vigtigt at vide om allehelgensdag og allesjælesdag 

Død
Højtider
Romerskkatolske kirke
Pia Johansson

Pia Ann-Katrin Johansson (født 16. november 1960 i Umeå) er en svensk skuespiller og forelæser. Hun studerede ved Skara Skolscen og derefter ved Teaterhögskolan i Stockholm til 1989. Efter studiene har hun arbejdet ved Stockholms stadsteater. Hun har været gæst/medvirket i mange programmer, blandt andet Parlamentet, Sommar, Så ska det låta og På minuten.

Udvalgt filmografi
1994 – Sidste dans
1995 – Snoken (TV)
1998 – Skærgårdsdoktoren (TV)
1998 – Den tatuerade änkan
1999 – Vuxna människor
1999 – Hälsoresan – En smal film av stor vikt
2000 – Livet är en schlager
2000 – Rederiet (TV)
2001 – Känd från TV
2004 – Lilla Jönssonligan på kollo
2006 – Göta kanal 2 – kanalkampen
2006 – LasseMajas detektivbyrå (TV, Julkalendern)
2010 – Välkommen åter (TV)

Eksterne henvisninger

Skuespillere fra Sverige
Personer fra Umeå
Lekebergs kommun

Lekeberg kommune ligger i landskapet Närke i det svenske län Örebro län. Kommunens administrationscenter ligger i byen Fjugesta.

I kommunen ligger Riseberga klosterruin.

Byer 
Lekeberg kommune har tre byer.
Indbyggere pr. 31. december 2005.

 * En mindre del av Lanna ligger i Örebro kommune.

Eksterne kilder og henvisninger 

 ”Kommunarealer den 1. januar 2012” (Excel). Statistiska centralbyrån.

Kommuner i Örebro län
Fjugesta

Fjugesta er et byområde i landskabet Närke i Sverige, og siden 1995 hovedby i Lekebergs kommun i Örebro län.

Sydøst for Fjugesta ligger ruinen efter Riseberga kloster.

Historie 

Fjugesta by har rødder fra middelalderen, men dagens bebyggelse voksede op omkring Fjugesta jernbanestation langs Svartåbanen som blev indviet i 1897.

Fjugesta ligger i Knista socken og indgik efter kommunalreformen i 1862 i Knista landskommun. I denne blev Fjugesta municipalsamhälle indrettet til byen den 23. marts 1906. Landskommunen med by og municipalsamhälle blev i 1952 en del af Lekebergs landskommun, hvor municipalsamhället blev opløst den 31. december 1962. Siden 1. januar 1995 har Fjugesta været hovedby i Lekebergs kommun, da kommunedelen blev udskilt fra Örebro kommun.

I Fjugesta fandt det såkaldte Fjugestamord sted i 1959, hvor Olle Möller blev dømt for mord, men nægtede.

Forbindelser 
I årene 1897 til 1985 passerede Örebro–Svartå Järnväg gennem byen, hvor Fjugesta havde en station langs jernbanen. Den 1. juli 1985 ophørte jernbanetrafikken. I starten af 1990'erne blev sporene fjernet langs størstedelen af strækningen, hvorefter jernbanetrafikken blev erstattet af busforbindelser til blandt andet Örebro.

Referencer

Eksterne henvisninger 

Byer i Lekebergs kommun
Undervisningsportal

En undervisningsportal er et websted med faktuel viden inden for et eller flere fagområder. Undervisningsportalen er typisk målrettet en bestemt undervisningsinstitution, som for eksempel folkeskolen eller gymnasiet, og den kan bruges både som supplement til- eller erstatning for traditionelle lærebøger. På nogle gymnasier er man – i såkaldte "papirsløse klasser" – gået helt væk fra brugen af traditionelle lærebøger. I stedet anvender man udelukkende online undervisningsmaterialer, herunder undervisningsportaler, iBøger, eBøger og materialer fra private hjemmesider.

Danske udgivere af undervisningsportaler 
 Clio Online (grundskole)
 Gyldendal Uddannelse (grundskole)
 EMU (grundskole og ungdomsuddannelse)
 Musikipedia (ungdomsuddannelse og videregående uddannelse)

Læringsnetsteder
White Diamond

White Diamond: A Personal Portrait of Kylie Minogue er en dokumentarfilm fra 2007 instrueret af William Baker og om livet af den australske sangerinde Kylie Minogue under hendes koncertturne Showgirl: The Homecoming Tour. Det blev filmet mellem august 2006 og marts 2007 i både Australien og Storbritannien.

Hovedroller 
Kylie Minogue – selv
William Baker – instruktør, fotograf
Dannii Minogue – Kylies søster, dukkede op i filmen for duetten "Kids"
Bono – U2-vokalist, dukkede op i filmen for duetten "Kids"
Olivier Martinez – Kylies tidligere kæreste

Musik

DVD-udgivelse 

Filmen blev udgivet på DVD den 10. december 2007 i Storbritannien med koncerten Showgirl: The Homecoming Tour filmet i Minogues hjemby Melbourne, Australien den 11. december 2006. DVD'en indeholdt også ekstramateriale med Kylie og Dannii udførelse "Kids" i Melbourne og fem ekstrasange filmet i London den 6. maj 2005 under den oprindelige koncertturne Showgirl: The Greatest Hits Tour.

Sporliste 
Act 1: Homecoming
 "Overture"
 "Better the Devil You Know"
 "In Your Eyes"
 "White Diamond"
Act 2: Everything Taboo
 "On a Night Like This"
 "Shocked" / "What Do I Have to Do"
 "Spinning Around"
Act 3: Samsara
 "Confide in Me"
 "Cowboy Style" / "Finer Feelings"
 "Too Far"
Act 4: Athletica
 "Butterfly" (Remix Interlude)
 "Red Blooded Woman" / "Where the Wild Roses Grow"
 "Slow"
 "Kids"
Act 5: Dreams
 "Over the Rainbow"
 "Come into My World"
 "Chocolate"
 "I Believe in You"
 "Dreams"
Act 6: Pop Paradiso
 "Burning Up" / "Vogue"
 "The Loco-Motion"
 "I Should Be So Lucky"
 "Hand on Your Heart"
Act 7: Dance of the Cybermen
 "Can't Get You Out of My Head"
 "Light Years" / "Turn It into Love"
Encore
 "Especially for You"
 "Love at First Sight"

Ekstranummer
 "Kids"
 "In Denial"
 "Je Ne Sais Pas Pourquoi"
 "Confide in Me"
 "Please Stay"
 "Your Disco Needs You"

Eksterne henvisninger 
 
White Diamond / Showgirl: Homecoming på Allmusic

Kylie Minogue-musikvideoer og DVD
Dokumentarfilm
Film fra 2007
Film fra Storbritannien
Film fra Australien
Henrik Stampe (politiker)

Henrik Stampe (født 14. september 1803 i Nørre Kirkeby, død 21. marts 1860 i Falkerslev) var en dansk godsejer og politiker., bror til Ole Henrik og Tyge Rothe Stampe.

Han var søn af sekretær, senere ejer af Skørringe, kammerherre Carl Adolph Stampe og Caroline født Rothe, blev 1821 student fra Nykøbing Katedralskole, 1826 cand. jur., 1829 auskultant i Rentekammeret, men fik 1831 permission for at bestyre Skørringe for moderen. Stampe blev 1845 ejer af gården, 1832 kammerråd, 1843 justitsråd, 1851 etatsråd og 1. januar 1859 Ridder af Dannebrog.

Stampe var kongevalgt medlem (for grundejerne) af Stænderforsamlingen i Roskilde 1846; 1832-45 landvæsenskommissær; 1832-45 tiendekommissær for Falster; fra 1832 medlem af Maribo Amtsråd og var 29. december 1849 til 3. juni 1853 medlem af Landstinget (5. kreds) og 1850 medlem af den overordentlige Tiendekommission.

Kilder 
Danske Jurister 1736-1936.

Godsejere fra Danmark
Stænderdeputerede fra Østifterne
Riddere af Dannebrog
Landstingsmedlemmer i 1840'erne
Landstingsmedlemmer i 1850'erne
Jurister fra Danmark
Amtsrådsmedlemmer
Henrik 03
Pride of Africa

Pride of Africa (Afrikas stolthed) er betegnelsen for et luksustog, der drives af den privatejede sydafrikanske virksomhed Rovos Rail. Konceptet består af togrejser med få stop gennem Sydafrika og de tilgrænsende lande Zimbabwe, Zambia og Tanzania. De rejsende bor på Pride of Africa som en slags hotel, og togets historiske stil er tilnærmet de klassiske luksustog fra 1920'erne. Pride of Africa har gennem flere år vundet udmærkelsen Verdens Førende Luksustog.

Hovedstrækningen i Sydafrika går mellem hovedstaden Pretoria og sydpå til Capetown, hvor der undervejs standses i Matjiesfontein og Kimbeley. Fra Pretoria køres der også nordpå ind i Zimbabwe med endestation ved Victoria-vandfaldene.

Kildehenvisninger

Eksterne henvisninger 
Rovos Rails officielle hjemmeside 

Jernbanetransport i Sydafrika
Turisme i Sydafrika
Lindesbergs kommun

Lindesberg er en kommune i landskapet  Västmanland i det svenske län Örebro län i området Bergslagen. Kommunens administrationscenter  ligger i  byen Lindesberg.

Byer
Lindesberg kommune har ni byer. 
Indbyggere pr. 31. december 2005.

Eksterne kilder og henvisninger

”Kommunarealer den 1. januar 2012” (Excel). Statistiska centralbyrån.

Kommuner i Örebro län
Lindesberg

Lindesberg er en svensk by, som ligger i Örebro län i Västmanland. Byen ligger ved nordsiden af Lindesjön mellem Bottenån og Lilla Lindesjön, ca. 40 km nord for Örebro. Den er administrationscenter i Lindesbergs kommune og i 2010 havde byen 9.149 indbyggere.

Lindesberg fik bystatus i 1643.

Galleri

Eksterne kilder/henvisninger 

Kommunens websted
Lindebilder

Lindesbergs historie:
 Før 1643 
Efter 1642 
Lindesbergs museum